กระทรวงสาธารณสุข เผยข่าวดี ล่าสุดผู้ป่วยโรค COVID-19 ในไทยหายเพิ่มอีก 3 ราย เป็นคนจีน 2 ราย คนไทย 1 ราย ผลการรักษาถือว่าดีมาก
กระทรวงสาธารณสุข เผยข่าวดี ล่าสุดผู้ป่วยโรค COVID-19 ในไทยหายเพิ่มอีก 3 ราย เป็นคนจีน 2 ราย คนไทย 1 ราย ผลการรักษาถือว่าดีมาก  นพ.ทวีสิน วิษณุโยธิน โฆษกกระทรวงสาธารณสุข เปิดเผยว่า จากกรณีเมื่อวานพบผู้ป่วย รายที่ 38-40 ติดเชื้อจากการเดินทางไปเที่ยวฮอกไกโด ประเทศญี่ปุ่น ทำให้เกิดคำถามมากมีประชาชนโทรเข้าสายด่วนกรมควบคุมโรค 1422 กว่า 1,300 สาย เพื่อตอบคำถามได้มีการประมวลชุดคำถาม ออกเป็นข้อแนะนำย่อยออกมาแนะนำแก่ประชาชนเลี่ยง เลื่อน หรืองด การไปประเทศกลุ่มเสี่ยง เน้นปฏิบัติตามคำแนะนำป้องกันโรคคือ กินร้อน ช้อนกลาง ล้างมือ เมื่อไปหากป่วยแจ้งสถานฑูต เมื่อกลับมาควรแสดงตัวที่ด่านควบคุมโรคขอตรวจพิเศษได้เลย นอกจากการคัดกรอง ย้ำโรคนี้ไม่รุนแรง ไม่น่ารังเกียจ ขอให้แสดงตัวเข้าระบบรักษาได้โดยไม่ต้องกังวลเรื่องค่าใช้จ่าย ทั้งนี้ประชาชนสามารถดูข้อมูลเหล่านี้ได้จากเว็ปไซต์กระทรวงสาธารณสุข หรือแชตบอต สายด่วนกรมควบคุมโรค สายด่วน 1422 ด้าน นพ.โสถณ เอี่ยศิริถาวร ผู้อำนวยการกองโรคติดต่อทั่วไป กรมควบคุมโรค กล่าวถึงกรณีผู้ป่วย 3 รายล่าสุดของไทย 3 รายล่าสุด ขณะนี้อาการปลอดภัยดี สามารถติดตามผู้สัมผัสใกล้ชิดได้ครบแล้ว 101 คน ผลตรวจออกแล้ว 97 คน ไม่พบเชื้อ ที่เหลือยังรอผล ทั้งนี้ยืนยันสถานการณ์ระบาดในไทยยังอยู่ในวงจำกัด